
Előterjesztés

Fácánkert Község Önkormányzata Képviselő-testületének

2011. február 10. napján tartandó rendes ülésére

Tárgy:  Csapó Vilmos Óvoda és Általános Iskola Alapító Okiratának módosítása Előterjesztő és előadó: Orbán Zsolt polgármester
Az előterjesztést készítette: dr. Varga Katalin körjegyző 

Tisztelt Képviselő-testület!

A Dunaszentgyörgy község Önkormányzatával kötött közoktatási intézményfenntartási társulási megállapodásunk alapján a gesztor önkormányzat által jelzett alapító okirat módosítását a fácánkerti képviselő-testületnek is tárgyalnia kell.

A Csapó Vilmos Óvoda és Általános Iskola - konzorciumi tagként - Bonyháddal együtt egy uniós pályázatot kíván benyújtani autista gyermekek felzárkóztató oktatása és nevelése céljából. A pályázat biztosítaná egy fő pedagógus szakirányú továbbképzését.

A pályázati kiírás szerint: „A konzorcium tagjai lehetnek azok a közoktatási intézmények, melyek részt vesznek autista gyermekek nevelésében, oktatásában. Alapító okiratukban szerepelnie kell az autista gyermekek, tanulók ellátására vonatkozó feladatnak.”
Jelen pillanatban az Alapító Okirat ezt nem tartalmazza, a javasolt módosítást követően már igen. / A pályázat postai feladásának határideje: 2011. február 16./
A gesztor önkormányzat jelezte még az OM szám, a törzsszám és az adószám elhelyezésére vonatkozó módosítási kérését az Alapító Okiratban. Bár ezek nem kötelező elemek, a paksi Belső Ellenőrzési Csoport javasolta a feltüntetésüket. 
Kérem a Tisztelt Képviselő-testületet, hogy tárgyalja az Alapító Okirat módosítását, és a tervezetet szíveskedjék elfogadni.

Fácánkert, 2011. február 4.

Orbán Zsolt 

